钦定古今图书集成/理学汇编/文学典/第097卷 > 金文
## 钦定古今图书集成/理学汇编/文学典/第097卷 > 金文

按《处州府志》：“文，字尚德，丽水人，恺之子。聪敏过人，弱
冠登第。繇景泰辛未进士选翰林庶吉士。词藻翰墨，
雅重文苑。出守开封，剖断狱讼，不避权势。奉敕审理
南畿刑狱，受诬得雪者，以沉香木刻像祠之。又上便
民十事，诏皆可之。颁布天下，永为定式。公平生著作
甚富，有《好生录》《履素闲吟》《谳狱馀、兴》《和唐百绝》《东游》”
等稿